Agt beseer in botsing‘n Foto van die toneel (Foto: Verskaf) Vier mense is in ŉ kritieke toestand en nog vier ander het matige beserings opgedoen toe twee voertuie in Carletonville in Gauteng reg van voor gebots het. Annine Siddall, ER24-woordvoerder, sê die voorval het glo in Stasieweg in dié dorp plaasgevind. Volgens haar was talle van die passasiers steeds in die motorwrakke vasgekeer toe nooddienste op die toneel aangekom het. Motorwrakstukke het oor die pad versprei gelê. Nooddienste moes meganiese toerusting gebruik om die beseerdes uit dié wrakke te bevry. Siddall sê drie mense moes per helikopter na ŉ hospitaal geneem word weens die omvang van hul beserings. Die vyf ander mense is met behulp van ambulansdienste na die hospitaal gehaas. ŉ Polisieondersoek is van stapel gestuur. ‘n Foto van die toneel (Foto: Verskaf) ‘n Foto van die toneel (Foto: Verskaf)